open-index/open-wikipedia-markdown huggingface dataset:
Svein Øverland

**Svein Øverland** (født 1969) er en norsk psykolog som er spesialist innen barne- og ungdomspsykologi og rettspsykologi. Han har skrevet flere bøker innen sitt fagområde.

Øverland ble utdannet psykolog ved Universitetet i Bergen i 1997. Han ble spesialist i klinisk psykologi i 2005 med fordypning i psykoterapi med barn og ungdom og i familieterapi. Han har spisskompetanseutdanning i retts og sikkerhetspsykologi og har videreutdanning i Dialektisk atferdsterapi (DBT), Metakognitiv terapi (MCT), Aggresion Replacement therapy (ART), traumebehandling (EMDR).

Øverland var seksjonsleder i psykisk helsevern for ungdom i Telemark fra 1999 til 2005. Han har deretter hatt stillingen som seksjonsjef ved Seksjon for nasjonale rettspsykiatriske funksjoner, Avdeling Brøset, St. Olavs hospital. I tillegg er han ansatt som rådgiver ved Forvaringsavdelingen i Trondheim fengsel. Han har også en privatpraksis der han arbeider med barn, familier og voksne. 

Han har utgitt flere bøker, deriblant *Selvskading: en praktisk tilnærming* (2006), *Stalking: forståelse, risiko og håndtering* (2012) og *Bonusfamilien* (2020). Han er redaktør i tidsskrift for ''Sexologi'' og har skrevet artikler om seksualitet der og i flere tidsskrifter. Han har også hatt en fast spalte i *[[Adresseavisen]]*. 

## Referanser
Nick McCarthy

**Nicholas John McCarthy** (født 1974) er en tysk-britisk musiker kjent som gitarist i det skotske bandet *[[Franz Ferdinand (band)|Franz Ferdinand]]*.

McCarthy er oppvokst både i England og Tyskland. Etter tiden i Tyskland flyttet han til Glasgow der han omsider møtte Alex Kapranos, og sammen med han og to andre dannet de i 2001 gruppa *Franz Ferdinand*. Før *Franz Ferdinand* var han med i ukjente grupper som *Kamerakino, Embryo* og *Scatter*. Han forlot gruppa i 2016 for å vie mere tid til familien og gruppa Box Codax, som han var med å danne allerede i 2002.

## Referanser


## Eksterne lenker
* 
*
Clea Koff

**Clea Koff** (født 1972) er en amerikansk rettsantropolog og forfatter som har drevet med identifisering av menneskelevninger etter folkemord og krig i konfliktområder som Rwanda og det tidligere Jugoslavia.

Koff har mor fra Tanzania og far fra USA. Hun vokste opp i England, Kenya, Tanzania, Somalia og USA. Da hun var 23 år dro hun til Rwanda på oppdrag fra FNs krigsforbryterdomstol og var den yngste i en gruppe på 16 som kom til Kiguye, Rwanda i 1996. Tilsammen har hun deltatt på syv FN-oppdrag i Rwanda og det tidligere Jugoslavia.

Hun har studert osteologi og antropologi og tok mastergrad i rettsantropologi ved University of Nebraska i 1999.

For Koff startet det hele med boka *Vitner fra graven*. Her beskrives hvordan ofrene for det brutale diktaturet i Argentina på 70- og 80-tallet etter sin død ble hovedpersoner i en historisk rettssak. Koff ble fullstendig bergtatt av rettsantropologenes rekonstruksjoner og deres uomtvistelige bevis som fikk flere av de tiltalte dømt etter overgrepene i Argentina.

I 2004 utgav hun boka *The Bone Woman*. Boka ble utgitt på norsk i 2006 som *Knokkelkvinnen.* I 2011 utgav hun ut romanen *Freezing*.

## Referanser


## Eksterne lenker
* 
*  Beinhard jobb for sannheten (intervju med Koff, Amersty, 2006)
Calocoris norvegicus

* *f.&nbsp;atava* Reut. 
* *f.&nbsp;immaculata* Sti. 

***Calocoris norwegicus*** er en tege som tilhører familiegruppen bladteger (Miridae). 

*Calocoris norwegicus* finnes på egnede steder i hele sørlige Norge, nord til Trondheimsfjorden.Vanlig sørover i Europa.

## Utseende
*Calocoris norwegicus* er omtrent 7,5-8&nbsp;millimeter som voksen. Den er en ensfarget grønn bladtege, noen kan ha et litt rødt fargeskjer over dekkvingene. Årene i *membranen* på dekkvingene, danner to lukkede celler, som hos de fleste bladtegene (Miridae). Brystskjoldet (pronotum)  har ofte to svarte prikker, men særlig hunner kan mangle disse.  

Antennene er brunlige, men første ledd er grønnlig og tett håret. Låret (femora) er brungult med rekker av punkter i overflaten. Føttene (tibia) har korte svarte torner. 

Det et par fargevarianter som har fått sine egne navn. …*f.&nbsp;atava* Reut. – brunrøde sterk på dekkvingens *corium* og *clavus*.…*f.&nbsp;immaculata* Sti. – helt ensfarget og brystskjold uten de to svarte prikkene.

## Levevis
*Calocoris norwegicus* lever på litt åpne steder med urter. Den kan leve på flere slags næringsplanter.

Tegen har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne (imago) for hvert hudskifte. 

De voksne (imago) finnes i juli og august.

## Systematisk inndeling

* Nebbmunner (Hemiptera)
** underorden **[[teger]]** (Heteroptera) 
*** gruppe **[[Cimicomorpha]]**
**** familie **[[bladteger]]** (Miridae)
***** underfamilien **[[Mirinae]]**
****** slekten *Calocoris*
******* **''Calocoris norvegicus'' (Gmelin, 1788)**

## Kilder
* Coulianos, C.-C. 1998. *Annotated Catalogue of the Hemiptera-Heteroptera of Norway.*  Fauna Norwegia Ser.B 45 (1-2), side 11-39.
* Gaun, Sven 1974. *Blomsterteger (Miridae).* Danmarks Fauna nr.81, 279 sider.

## Eksterne lenker
*
Closterotomus fulvomaculatus

* *f.&nbsp;versicolor* Sti.
* *f.&nbsp;biplagata* Sti.
* *f.&nbsp;fulva* Sti.
* *f.&nbsp;deliquata* Sti.
* *f.&nbsp;isabellina* Wh.

***Closterotomus fulvomaculatus*** er en tege som tilhører familiegruppen bladteger (Miridae).

*Closterotomus fulvomaculatus*  er den vanligste av de norske bladtegene i slekten *Closterotomus*. Den var tidligere plassert i slekten *Calocoris*. Den er vanligst lengst sør, men finnes på egnede steder i hele Norge.Vanlig sørover i Europa.

## Utseende
*Closterotomus fulvomaculatus* er omtrent 6-7&nbsp;millimeter som voksen. Den er en svartbrun eller litt rødbrun bladtege, som har fin kort hårbekledning.  Hodet har en lysere flekk ved hvert øye. Antennene er brunlige. Brystskjoldet (pronotum)  har ofte to sore, men utydelige flekker som møtes i bakkanten. Føttene (tibia) har korte svarte torner i  mørkere flekker.

Det er flere fargevarianter, som har fått sine egne navn. …*f.&nbsp;versicolor* Sti.…*f.&nbsp;biplagata* Sti.…*f.&nbsp;fulva* Sti.…*f.&nbsp;deliquata* Sti.…*f.&nbsp;isabellina* Wh.

## Levevis
*Closterotomus fulvomaculatus*  lever på løvtrær og busker med blomster. Den kan leve på flere slags næringsplanter.

Tegen har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne (imago) for hvert hudskifte.

De voksne (imago) finnes i juli og august.

## Systematisk inndeling

* Nebbmunner (Hemiptera)
** underorden **[[teger]]** (Heteroptera) 
*** gruppe **[[Cimicomorpha]]**
**** familie **[[bladteger]]** (Miridae)
***** underfamilien **[[Mirinae]]**
****** slekten *Closterotomus*
******* **''Closterotomus fulvomaculatus''  (DeGeer, 1773)**

## Kilder
* Coulianos, C.-C. 1998. *Annotated Catalogue of the Hemiptera-Heteroptera of Norway.*  Fauna Norwegia Ser.B 45 (1-2), side 11-39.
* Gaun, Sven 1974. *Blomsterteger (Miridae).* Danmarks Fauna nr.81, 279 sider.

## Eksterne lenker
*
Lygocoris contaminatus

* *f.&nbsp;innotata* Reut. 

***Lygocoris contaminatus*** er en tege som tilhører familiegruppen bladteger (Miridae). 

*Lygocoris contaminatus* er vanligst lengst sør, men finnes på egnede steder i hele Norge. Vanlig sørover i Europa.

## Utseende
*Lygocoris contaminatus* er forholdsvis stor og er 5,5-7&nbsp;millimeter som voksen. Den er en grønn bladtege med fin lys hårbekledning.

Dekkvingens *corium* og *clavus* er brunlige innerst.  *Membranen* er brunlig med lysere gulgrønne årer. Årene danner to lukkede celler, som hos de fleste bladtegene (Miridae). Beina er grønnlige, ofte med to brunere ringer på lårene (femora).  Føttene (tibia) har korte brune torner på små mørke flekker. 

Det er en fargevariant som har fått sitt egnt navn.…*f.&nbsp;innotata* Reut. – ensfarget grønn.

## Levevis
*Lygocoris contaminatus* lever på flere slags næringsplanter.

Tegen har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne (imago) for hvert hudskifte. 

De voksne (imago) finnes i juli og august.

## Systematisk inndeling

* Nebbmunner (Hemiptera)
** underorden **[[teger]]** (Heteroptera) 
*** gruppe **[[Cimicomorpha]]**
**** familie **[[bladteger]]** (Miridae)
***** underfamilien **[[Mirinae]]**
****** slekten *Lygocoris*
******* ***Lygocoris contaminatus*** (Fallén, 1807) [=*Lygus contaminatus*]

## Kilder
* Coulianos, C.-C. 1998. *Annotated Catalogue of the Hemiptera-Heteroptera of Norway.*  Fauna Norwegia Ser.B 45 (1-2), side 11-39.
* Gaun, Sven 1974. *Blomsterteger (Miridae).* Danmarks Fauna nr.81, 279 sider.

## Eksterne lenker
*
Petter Bøckman

**Petter Bøckman** (født 1967) er en norsk zoolog som har drevet mye med populærvitenskapelig kunnskapsformidling. Han er ansatt som lektor ved Naturhistorisk museum. 

Bøckman ble cand.scient. ved Universitetet i Oslo i 2002. Hovedoppgaven hans var om amfibier og hadde tittelen *Jordbrukslandskapet i froskeperspektiv : landskapsøkologi, gytebiologi og vandring hos amfibier i et jordbrukslandskap*.  

Han har vært tilknyttet Naturhistorisk museum ved Universitetet i Oslo (UiO) siden 2002 og har stillingen som lektor ved Seksjon for utadrettet virksomhet.   

Bøckman har blitt kjent gjennom flere opptredener på radio og TV der han har drevet kunnskapsformidling om dyr. Han har flere ganger deltatt i det populærvitenskapelige radioprogrammet ''Abels tårn'' på NRK P2, vært fast gjest på *[[Superstreng]]* på Kanal 24 og var ukentlig på Frokost-TV 2007–2008. Han har vært med å arrangere flere utstillinger og var også en av hovedmennene bak utstillingen «Mot naturens orden?» som handlet om homoseksualitet blant dyr som ble vist på Naturhistorisk museum i 2006 og 2007. Utstillingen fikk forholdsvis stor medieoppmerksomhet og vakte debatt. For dette mottok han Homofrydprisen 2007 sammen med Geir Søli. Bøckman har også markert seg som en ulveforkjemper og har tatt et tydelig standpunkt for at ulvebestanden i Norge bør økes. Han har i flere debatter stilt opp og talt ulvebestandens sak i møte med bønder og hundeeiere som har fått dyrene drept av ulv. 

Han er medforfatter av boka *Ulvetider: Rovdyret som splitter Norge* (2017). 

## Rollespill
Bøckman var en markant person innenfor laivmiljøet i Norge i 1990-årene, og har vært medarrangør på en rekke levende rollespill. Han har også skrevet en del laivteori, blant annet en adapsjon av *The Three Way Model* for nordisk laiv og var redaktør for artikkelsamlingen til laivkonferansen Knutepunkt 2005 sammen med Ragnhild Hutchinson.

## Referanser
Samferdsel (tidsskrift)

***Samferdsel*** er et fagblad som utgis av Transportøkonomisk institutt. Bladet dekker hele samferdselssektoren: transport, infrastruktur og planlegging. Tidsskriftet utkom første gang i 1962, og utgis fra og med 2016 bare i nettutgave.
## Referanser

## Eksterne lenker
*
Alex Kapranos

**Alexander Paul Kapranos Huntley** (født 1972) er en britisk musiker, mest kjent som vokalist, gitarist og frontfigur i den britiske rockegruppa *[[Franz Ferdinand (band)|Franz Ferdinand]]*.

Før *Franz Ferdinand* var han med i grupper som *The Amphetameanies*, *[[The Yummy Fur]]* og *[[The Karelia]]*, hvor de to sistnevnte slapp ut musikkalbum, og nøt suksess i det skotske indie-miljøet. 

Kapranos dannet *Franz Ferdinand* sammen med noen kamerater i 2001, og i 2004 kom deres selvtitulerte debutalbum. 

I 2006 utgav han boka *Sound Bites*, ei matbok som omhandlet hva han spiste i forbindelse med turnelivet.

Kapranos er født i England, men flyttet til Skottland da han var syv år. Hans mor er engelsk og hans far gresk.

## Referanser


## Eksterne lenker
* 
* 
* 
*
Hagetege

* *f.&nbsp;chloris* Fieb.

**Hagetege** (*Lygocoris pabulinus*) er en tege som tilhører familiegruppen bladteger (Miridae). 

Hagetege  er vanligst lengst sør, men finnes på egnede steder i hele Norge. Vanlig sørover i Europa.

## Utseende
Hagetege er litt langstrakt, 5-6&nbsp;millimeter som voksen. Den er en ensfarget grønn bladtege, med fin lys hårbekledning. Kroppen er fint punktert (punktstruktur). Antennene er grønlige eller litt brune.

*Membranen* er fargeløs eller litt brunlig mot spissen, med lysere grønne årer. Årene danner to lukkede celler, som hos de fleste bladtegene (Miridae).  

Beina er ensfarget grønnlige. Føttene (tibia) har gulgrønne torner. 

Det er en fargevariant som har fått sitt eget navn. 
…*f.&nbsp;chloris* Fieb. Føttene (tibiene) har brunlig spiss.

## Levevis
Hagetege lever på urter og løvtrær. Den kan leve på flere slags næringsplanter. Den lever helst der det er litt fuktig og ikke for tørt.   

Tegen har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere hudskift (nymfestadier). Nymfene ligner mer og mer på de voksne (imago) for hvert hudskifte. 

De voksne (imago) finnes i juli og august.

Hagetege har to generasjoner hver sommer, i alle fall lengst sør i Norge. Lengre nord er det nok bare en generasjon. 

Hunnen fra første generasjon legger egg i september på unge greiner på vinter-vertsplanten som er løvtrær, blant annet frukttrær og hagtorn. Eggene overvintrer og klekkes neste år i april. 

Etter noen uker på vertstreet flytter nymfene over på urter og andre planter i nærheten, som kan være potetplanter. 

Her  vokser andre generasjonen opp og blir voksne i juni og begynnelsen av juli. Her legger de egg, på urter og andre planter. Denne generasjonen blir voksne sent på høsten, i slutten av august og i september.

## Skadedyr
Hagetege bruker flere ulike vertsplanter, noen av disse er vanlige som pryd og nyttevekster i hagen. Derfor er tegen regnet for å være et skadedyr. Men arten regnes ikke som alvorlig skadedyr i normal år, og motangrep er normalt ikke nødvendige.

Den lever på frukttrær som eple og kirsebær  (*Malus sp., Prunus sp.*) og hagtorn (*Crataegus sp.*). Senere ut på sommeren finnes nymfer på urter som blant annet potetplanten  (**Solanum sp.'')  eller andre planter og urter.  

== Systematisk inndeling ==

* [[Nebbmunner]] (Hemiptera)
** underorden **teger** (Heteroptera) 
*** gruppe **Cimicomorpha**
**** familie [[bladteger]] (Miridae)
***** underfamilien [[Mirinae]]
****** slekten ''Lygocoris''
******* **hagetege** (''Lygocoris pabulinus'') (Linnaeus, 1761)** [=*Lygus pabulinus*]

## Kilder
* Coulianos, C.-C. 1998. *Annotated Catalogue of the Hemiptera-Heteroptera of Norway.*  Fauna Norwegia Ser.B 45 (1-2), side 11-39.
* Gaun, Sven 1974. *Blomsterteger (Miridae).* Danmarks Fauna nr.81, 279 sider.

## Eksterne lenker
*
Epletege

* *f.&nbsp;picea* Reut.

**Epletege** (*Lygocoris rugicollis*) er en tege som tilhører familiegruppen bladteger (Miridae). 
Epletege er den vanligste av de norske bladtegene i slekten *Lygocoris*. Den er vanligst lengst sør, men finnes på egnede steder i hele Norge. Vanlig sørover i Europa.

## Utseende
Epletege er 5,5-7&nbsp;millimeter lang. Den er grønn, nesten uten hårbekledning og får derfor et litt glinsende utseende.  Foran på brystskjoldet (pronotum) og på sidene av dekkvingene er den ofte litt mer gulfarget.  Membranen er fargeløs med grønne årer. Årene danner to lukkede celler, som hos de fleste bladtegene (Miridae). Antennene er grønne. Beina er lyse grønne, føttene (tibia) er noe mørkere farget. 

Det er en fargevariant som har fått sitt eget navn. 
…*f.&nbsp;picea* Reut. – oversiden er mer brunlig farget og føttene (tibiene) har brunlig spiss.

## Levevis
Epletege lever på vierarter (*Salix sp.*)  også på frukttrær, særlig på eple (*Malus*). 

Hunnen legger egg om høsten. Eggene overvintrer og klekkes om våren. Nymfene suger plantesaft fra vertstreet.
 
Tegen har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne (imago) for hvert hudskifte. 

De voksne (imago) finnes i juni og juli.

## Skadedyr
Epletege kan ha masseangrep på eple. Men arten regnes ikke som alvorlig skadedyr i normale år, og motangrep er normalt ikke nødvendige.

## Systematisk inndeling

* nebbmunner (Hemiptera)
** underorden **[[teger]]** (Heteroptera) 
*** gruppe **[[Cimicomorpha]]**
**** familie **[[bladteger]]** (Miridae)
***** underfamilien **[[Mirinae]]**
****** slekten *Lygocoris*
******* **epletege** *Lygocoris rugicollis* (Fallén, 1807) [=*Plesiocoris rugicollis*]

## Referanser


## Kilder
* Coulianos, C.-C. 1998. *Annotated Catalogue of the Hemiptera-Heteroptera of Norway.*  Fauna Norwegia Ser.B 45 (1-2), side 11-39.
* Gaun, Sven 1974. *Blomsterteger (Miridae).* Danmarks Fauna nr.81, 279 sider.

## Eksterne lenker
*
Vivi Haug

**Eva Margrethe Haug**, kjent som **Vivi Haug** (1936–2014) var en norsk skuespiller som i hovedsak befattet seg med revyer. Hun er kjent fra rollen som en særdeles pratsom dame i en serie reklamefilmer for avisa *[[Verdens Gang]]* i 2006. Hun ble etter reklamen omtalt som «Norges mest populære skravlekjærring» og «VG-dama».

Utover reklamejobber på TV spilte Haug for det meste i lokale revyer i Fredrikstad. I 2012 spilte hun sammen med Øivind «Raymond» Johannessen og Tor Erik Gunstrøm (fra Dizzie Tunes) i revyen *Fire haker og en sprekk*. Hennes første rolle i Fredrikstad var i "Født i går" i 1962 for Studiescenen i Bibliotekets Aula. I 2006 medvirket hun i filmen *[[Lange flate ballær]]*, som ble hennes første spillefilm. Hun medvirket senere i filmer som *[[Lange flate ballær 2]]* (2008) og barnefilmen *[[Gråtass får en ny venn]]* (2011). Hun hadde også en gjesteopptreden i KLMs Nachspiel i 1992.

Haug døde etter kort tids sykeleie i 2014, 77 år gammel.

## Navn
Foreldrene til Haug hadde tenkt å gi hennet navnet Vivi ved dåpen, men da de møtte opp i kirken til dåpen fikk de vite at det navnet ikke ble akseptert, og i all hast ble navnet gjort om til Eva Margrethe. Hun var fra barndommen av kjent og tiltalt som Vivi, og brukte døpenavnet kun når hun skulle signere offentlige dokumenter.

## Referanser


## Eksterne lenker
*
Lygus ruglipennis

* *f.&nbsp;immaculata* Wagn. 
* *f.&nbsp;obscura* Wagn.

***Lygus ruglipennis*** er en tege som tilhører familiegruppen bladteger (Miridae).

*Lygus ruglipennis* er den vanligste av de norske bladtegene i slekten *Lygus*. Den er vanligst lengst sør, men finnes på egnede steder i hele Norge.Vanlig sørover i Europa.

## Utseende
*Lygus ruglipennis* er ca. 5&nbsp;millimeter lange. Den er grå, men enten et grønnlig eller brunlig  fargeskjer. Den kan ha rødlige svake tegninger.  Generelt en svært fargevariabel bladtege. Midten av brystskjoldet (pronotum)  og halsringen er nesten alltid gul. Scutellum har vanligvis en W-formet tegning.

Dekkvingens *cuneus* er som oftest lys, men er gjerne mørker foran og bak. *Membranen* er svakt brunlig med utydelige lyse flekker. Årene danner to lukkede celler på membranen, som hos de fleste bladtegene (Miridae).

Antennene er mørkere enn kroppen, og har noen lyse ringer. Beina er lyse gulbrune, lårene (femora) har to mørkere ringer mot spissen.

Det er to fargevarianter som har fått sine egne navn. …*f.&nbsp;immaculata* Wagn. – oversiden lys, kun scutellum har mørkere flekker foran.…*f.&nbsp;obscura* Wagn. – oversiden svart med noen lysere parti.

## Levevis
*Lygus ruglipennis* er en av de vanligste bladtegene og finnes på mange steder, på urter, skjermplanter og i trær.

Den overvintrer som voksen (imago). De voksne stadiene finnes tidlig om våren, etter overvintringen og om sensommeren, utover høsten.

Tegen har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne (imago) for hvert hudskifte.

## Systematisk inndeling

* Nebbmunner (Hemiptera)
** underorden **[[teger]]** (Heteroptera) 
*** gruppe **[[Cimicomorpha]]**
**** familie **[[bladteger]]** (Miridae)
***** underfamilien **[[Mirinae]]**
****** slekten *Lygus*
******* **''Lygus ruglipennis''  Poppius, 1911** [=*Exolygus ruglipennis* Poppius] [ =*Exolygus pubescens* Reut.]

## Kilder
* Coulianos, C.-C. 1998. *Annotated Catalogue of the Hemiptera-Heteroptera of Norway.*  Fauna Norwegia Ser.B 45 (1-2), side 11-39.
* Gaun, Sven 1974. *Blomsterteger (Miridae).* Danmarks Fauna nr.81, 279 sider.

## Eksterne lenker
*
Chlamydatus pulicarius

* *f.&nbsp;pseudopulla* Sti.

***Chlamydatus pulicarius*** er en tege som tilhører familiegruppen bladteger (Miridae). 

*Chlamydatus pulicarius* er den vanligste av de norske bladtegene i slekten *Chlamydatus*. Den er vanligst lengst sør, men finnes på egnede steder i hele Norge. Vanlig sørover i Europa.

## Utseende
*Chlamydatus pulicarius* er en liten tege med bare 2-3&nbsp;millimeter lengde. Den er en liten svart, av og til litt brunlig bladtege. Oversiden har korte mørkebrune hår.  Hodet er litt lysere i bakkant.  Brystskjoldet (pronotum)  bakre hjørner er ganske rettvinklet. 

Arten er av og til vingeløs eller har reduserte vinger som voksen. Men vingede eksemplar finnes. Dekkvingenes *membran* har bare en celle, noe som er uvanlig, de fleste andre bladteger har to celler.

Lårene (femora) er lysere gule med noen mørkere flekker, særlig ut mot spissen.  Føttene (tibia) har kraftige svarte torner på små mørke flekker. Føttene (tibia) er brunlige. Sugesnabelen er brunlig, litt lang og når bakover, under tegen, til midthoftene.

Det er en fargevariant som har fått sitt eget navn.…*f.&nbsp;pseudopulla* Sti. – lårene er brune eller brunsvarte, men gule ut mot spissen.

## Levevis
*Chlamydatus pulicarius* lever på litt tørre solrike lokaliteter uten så mye gress, men med lavvokste urter som malurt (*Artemisia sp.*) 

Den har trolig to generasjoner hvert år lengst sør i Norge. Lengre nord er det nok bare en generasjon. 

Hunnen legger egg om høsten på vertsplanten.  Eggene overvintrer og klekkes neste år, om våren. 

Teger har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne (imago) for hvert hudskifte. 

De voksne (imago) finnes i juni til september. 

## Systematisk inndeling

* Nebbmunner (Hemiptera)
** underorden **[[teger]]** (Heteroptera) 
*** gruppe **[[Cimicomorpha]]**
**** familie **[[bladteger]]** (Miridae)
***** underfamilien **[[Phylinae]]**
****** slekten *Chlamydatus*
******* **''Chlamydatus pulicarius''  (Fallén, 1807)**

## Kilder
* Coulianos, C.-C. 1998. *Annotated Catalogue of the Hemiptera-Heteroptera of Norway.*  Fauna Norwegia Ser.B 45 (1-2), side 11-39.
* Gaun, Sven 1974. *Blomsterteger (Miridae).* Danmarks Fauna nr.81, 279 sider.

## Eksterne lenker
*
Jan Blichfeldt

**Jan Blichfeldt** (født 1955) er en norsk økonom, reklamemann og skribent som har hatt flere ledende stillinger innen markedsføring.

Blichfeldt er utdannet siviløkonom ved Handelsakademiet (1980) og ved Thunderbird School of Global Management (1982) hvor han tok spesialisering i internasjonal ledelse. 

Han ble ansatt som konsulent og etterhvert assisterende direktør i McCann (1983–1987). Deretter hadde han kortere opphold ved Copyright Reklamebyrå og Publicis FCB før han i 1993 ble ansatt i Bates. Her hadde stillingen som viseadministrerende direktør 2001–2011. I 2011 var han med å etablere Blichfeldt Tangen Fjeld Målgruppeinnsikt (BTF innsikt), som sprang ut av Bates avdeling for Marketing & Research. Her har han vært daglig leder og rådgiver.

Som reklamerådgiver har Blichfeldt vært hovedansvarlig for så ulike bedrifter, organisasjoner og produkter som Freias sjokolader, Gjensidige, Coca-Cola i Norge, Eksportutvalget for fisk, NHO, NAF og bilmerket Audi. 

Han har også skrevet bøker, artikler og kompendier om markedsføring, samt undervist ved Handelsakademiet, Norges Markedshøyskole og Handelshøyskolen BI. Han har utgitt bøkene *Merkevarebygging for administrerende direktører* (2003) og *Absolutt alt du noensinne trenger å vite om merkevarebygging* (2020).

Blichfeldt har blitt kåret til årets foredragsholder av ANFO, og har også vunnet Grand Prix i STELLA – konkurransen for effektiv reklame.

## Referanser
Plagiognathus arbustorum

***Plagiognathus arbustorum*** er en tege som tilhører familiegruppen bladteger (Miridae). 

*Plagiognathus arbustorum* er vanligst lengst sør, men finnes på egnede steder i hele Norge, nord til Troms. Vanlig sørover i Europa.

## Utseende
*Plagiognathus arbustorum* er 3,5-5&nbsp;millimeter lang. Den er variabel i fargen, fra olivenfarget til sortbrun. Oversiden har tett tilliggende hårbekledning. 

Dekkvingenes *membran* er mørk og røykfarget brun, med svarte årer. Årene danner to lukkede celler, som hos de fleste bladtegene (Miridae). Antennene er svarte med noen lysere litt gylne partier.  Lårene (femora) er mørkflekket med en svært karakteristisk svart lengdelinje. 

Det er flere fargevarianter som har fått sine egne navn. …*f.&nbsp;pallidipennis* Reut.…*f.&nbsp;hortensis*  Mey.-Dür.…*f.&nbsp;nigrofusca*  Sti.…*f.&nbsp;reteri*  Westh.…*f.&nbsp;brunnipennis*  Mey.-Dür.

## Levevis
*Plagiognathus arbustorum* er svært vanlig omtrent på alle slags lolaliteter. Den foretrekker steder med litt skygge. Den lever helst på brennesle (*Urtica donéca*) men også flere andre urter.

Tegen har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne (imago) for hvert hudskifte. 

## Systematisk inndeling

* Nebbmunner (Hemiptera)
** underorden **[[teger]]** (Heteroptera) 
*** gruppe **[[Cimicomorpha]]**
**** familie **[[bladteger]]** (Miridae)
***** underfamilien **[[Phylinae]]**
****** slekten *Plagiognathus*
******* **''Plagiognathus arbustorum''  (Fabricius, 1794)**

## Kilder
* Coulianos, C.-C. 1998. *Annotated Catalogue of the Hemiptera-Heteroptera of Norway.*  Fauna Norwegia Ser.B 45 (1-2), side 11-39.
* Gaun, Sven 1974. *Blomsterteger (Miridae).* Danmarks Fauna nr.81, 279 sider.

## Eksterne lenker
*
Orthylus marginalis

***Orthylus marginalis*** er en tege som tilhører familiegruppen bladteger (Miridae). 

*Orthylus marginalis* er den vanligste av de norske bladtegene i slekten *Orthylus*. Den er vanligst lengst sør, men finnes på egnede steder i hele Norge, nord til grensen av Troms. Vanlig sørover i Europa.

## Utseende
*Orthylus marginalis* er ca. 6-7&nbsp;millimeter lang. Den er vanligvis helt grønn med ganske lang lys hårbekledning. 

Hodet er hos noen individer noe gulfarget, samt dekkvingenes *corium* og *claveus*, scutellet og undersiden av baklåret (femora). Beina er gønne og det er små lyse torner på føttene (tibia). *Membranen* er lyst grå med grønne årer. Årene danner to lukkede celler, som hos de fleste bladtegene (Miridae).  Antennene er gulgrønne. Sugesnabelen når bakover, under tegen, bare til de miderste hoftene. 

## Levevis
*Orthylus marginalis* lever på løvtrær og kan finnes på flere ulike arter, blant annet på morelle.

Tegen har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne (imago) for hvert hudskifte. 

## Systematisk inndeling

* Nebbmunner (Hemiptera)
** underorden **[[teger]]** (Heteroptera) 
*** gruppe **[[Cimicomorpha]]**
**** familie **[[bladteger]]** (Miridae)
***** underfamilien **[[Orthotylinae]]**
****** slekten *Orthylus*
******* **''Orthylus marginalis''  Reuter, 1883**

## Kilder
* Coulianos, C.-C. 1998. *Annotated Catalogue of the Hemiptera-Heteroptera of Norway.*  Fauna Norwegia Ser.B 45 (1-2), side 11-39.
* Gaun, Sven 1974. *Blomsterteger (Miridae).* Danmarks Fauna nr.81, 279 sider.

## Eksterne lenker
*
Lygus wagneri

***Lygus wagneri*** er en tege som tilhører familiegruppen bladteger (Miridae). 

*Lygus wagneri* er vanligst lengst sør, men finnes på egnede steder i  sørlige Norge, nord til grensen av Trøndelag. Finnes bare i fjellområdene i det sydlige Europa.

## Utseende
*Lygus wagneri* er 5,4-6,5&nbsp;millimeter lang. Den er  blek gyllengrå til olivenbrun. Ikke sjelden er den litt rødfarget, eller har rødlige flekker. Disse flekken er aldri orangerød som hos den svært nært beslektede *[[Lygus punctatus]]*.  

Hodet har ofte mørkere lengdelinjer mellom øynene og antennenes festepunkt. Antennene er gråbrune. Brystskjoldet (pronotum) er som regel ensfarget.  Scutellet har vanligvis en W-formet mørk tegning.

## Levevis
*Lygus wagneri* lever på flere ulike urter.  Den foretrekker åpne, udyrkede lokaliteter. 

Tegen har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne (imago) for hvert hudskifte. 

## Systematisk inndeling

* Nebbmunner (Hemiptera)
** underorden **[[teger]]** (Heteroptera) 
*** gruppe **[[Cimicomorpha]]**
**** familie **[[bladteger]]** (Miridae)
***** underfamilien **[[Mirinae]]**
****** slekten *Lygus*
******* **''Lygus wagneri'' Remane, 1955** [ =*Exolygus wagneri* Remane, 1955]

## Kilder
* Coulianos, C.-C. 1998. *Annotated Catalogue of the Hemiptera-Heteroptera of Norway.*  Fauna Norwegia Ser.B 45 (1-2), side 11-39.
* Gaun, Sven 1974. *Blomsterteger (Miridae).* Danmarks Fauna nr.81, 279 sider.

## Eksterne lenker
*
Camptozygum aequale

* *f.&nbsp;maculicolis* Muls et Rey. 
* *f.&nbsp;fieberi* Sti. 
* *f.&nbsp;pinastri* Fall.

 

***Camptozygum aequale*** er en tege som tilhører familiegruppen bladteger (Miridae). 

*Camptozygum aequale* er den eneste norske bladtegen i slekten *Camptozygum*. Den er vanligst lengst sør i Norge, til og med Hordaland.  Den finnes på egnede steder særlig langs kysten (ytre strøk), men det er gjort funn i både Hedmark og sørlige Oppland. Vanlig sørover i Europa.

## Utseende
*Camptozygum aequale* 4-5&nbsp;millimeter lang. Den er vanligvis svart, men kan være lysere brun. Oversiden har fin lys hårbekledning. Hodet  er gulbrunt med mørke tegninger.  Brystskjoldet (pronotum) og scutellet er glinsende, og spredt, og har tydelig punktstruktur. Halsringen fremst på halsskjoldet er alltid gul.

Dekkvingens *membran* er rødlig, brun med brune årer. Årene danner to lukkede celler, som hos de fleste bladtegene (Miridae). Antennene er lysere, nesten gule, med noen mørkere parti. Beina er gulbrune med brune flekker ut mot spissen av lårene. Føttene (tibia) har brunrøde ringer.

Det er tre fargevarianter som har fått sine egne navn. Alle fargevarianter kan finnes samtidig på samme sted.…*f.&nbsp;maculicolis* Muls et Rey. – brystskjoldet med to røde flekker. (røde *calli*)…*f.&nbsp;fieberi* Sti. – brystskjoldet gulbrunt bak og svartbrunt foran. …*f.&nbsp;pinastri* Fall. – brystskjoldet svart, generelt svartbrun overside på kroppen, men med lysere *corium*.

## Levevis
*Camptozygum aequale* lever på furu (*Pinus sp.*). 

Hunnen legger egg om høsten på vertsplanten.  Eggene overvintrer og klekkes neste år, om våren. 

Tegen har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne (imago) for hvert hudskifte. 

De voksne (imago) finnes i juli til september. 

## Systematisk inndeling

* Nebbmunner (Hemiptera)
** underorden **[[teger]]** (Heteroptera) 
*** gruppe **[[Cimicomorpha]]**
**** familie **[[bladteger]]** (Miridae)
***** underfamilien **[[Mirinae]]**
****** slekten *Camptozygum*
******* **''Camptozygum aequale'' (Villers, 1789)** [=*Camptozygum pinastri* Fallén]

## Kilder
* Coulianos, C.-C. 1998. *Annotated Catalogue of the Hemiptera-Heteroptera of Norway.*  Fauna Norwegia Ser.B 45 (1-2), side 11-39.
* Gaun, Sven 1974. *Blomsterteger (Miridae).* Danmarks Fauna nr.81, 279 sider.

## Eksterne lenker
*
Newgate

**Newgate** var en av portene i Londons bymur. Newgate ble åpna i 1135 som byens hovedport mot vest. I 1760-åra ble denne og andre porter revet på grunn av økende trafikk.

I dag ligger Newgate Street der Newgate en gang lå, rett nord for St. Paul's Cathedral. Hovedvegen A40 mellom London og Wales begynner i Newgate Street ved Holborn Viaduct, herfra går Giltspur Street i nordlig retning.

Mest kjent er Newgate for fengselet sitt (Newgate Prison), som var byens hovedfengsel og berykta rettersted mellom 1423 og 1902, da fengselet ble revet og Central Criminal Court (Old Bailey) ble oppført på tomta. Før 1423 ble fanger holdt i selve porthuset. 

I Newgate Street lå en gang institusjonen Christ's Hospital, som ble grunnlagt av Edward VI som skole for foreldreløse og fattige gutter. Her lå også fransiskanerklosteret Greyfriars Monastery. Av kirka Christ Church Newgate Street står fortsatt tårnet og ytterveggene. Ellers domineres Newgate Street i dag av finanshuset Merrill Lynch. Londonbørsen ligger mellom Newgate Street og St. Paul's.
Psallus ambiguus

***Psallus ambiguus*** er en tege som tilhører familiegruppen bladteger (Miridae). 

*Psallus ambiguus* er den vanligste av de norske bladtegene i slekten *Psallus*. Den er vanligst lengst sør, men finnes på egnede steder i hele Norge. Vanlig sørover i Europa.

## Utseende
Ingen av artene i slekten *Psallus* er over 6&nbsp;millimeter, ellers er slekten tallrik og har arter med ganske forskjellig utseende. 

*Psallus ambiguus* er 4-5&nbsp;millimeter lang. Den er litt langoval og svart eller litt svartbrun. Ofte er hannen litt mer rødlig brun enn hunnen. Issen kan være litt gul.

Dekkvingens *cuneus* er gjerne litt rødlig farget.  *Membranen* har en gul flekk ved *cuneus*. Årene danner to lukkede celler på membranen, som hos de fleste bladtegene (Miridae). Beina er generelt litt lysere enn kroppen. 

## Levevis
*Psallus ambiguus* lever på ulike arter av løvtrær, særlig på or (*Alnus sp. *). 

Tegen har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne (imago) for hvert hudskifte. 

De voksne (imago) finnes i juni til august. 

## Systematisk inndeling

* Nebbmunner (Hemiptera)
** underorden **[[teger]]** (Heteroptera) 
*** gruppe **[[Cimicomorpha]]**
**** familie **[[bladteger]]** (Miridae)
***** underfamilien **[[Phylinae]]**
****** slekten *Psallus*
******* **''Psallus ambiguus''  (Fallén, 1807)**

## Kilder
* Coulianos, C.-C. 1998. *Annotated Catalogue of the Hemiptera-Heteroptera of Norway.*  Fauna Norwegia Ser.B 45 (1-2), side 11-39.
* Gaun, Sven 1974. *Blomsterteger (Miridae).* Danmarks Fauna nr.81, 279 sider.

## Eksterne lenker
*
Nabis flavomarginatus

***Nabis flavomarginatus*** er en tege som tilhører familiegruppen Nabidae. 

*Nabis flavomarginatus* er en av de vanligste norske tegene i slekten *Nabis*. Den er vanligst lengst sør, men finnes på egnede steder i hele Norge. Vanlig sørover i Europa.

Dens nære slektning *[[Nabis limbatus]]* er nok vel så vanlig og har en lignende utbredelse.  

## Utseende
*Nabis flavomarginatus* er en middels stor tege. Beina er generelt lange og kroppen er slank og noe avlang. Den er vingeløs eller har reduserte vinger, og er ca. 5&nbsp;millimeter lang, lys gråbrun. Sugesnabelen har 4 ledd og ikke bare 3 ledd som hos arter den av ytre utseende kan forveksles med.  

## Levevis
*Nabis flavomarginatus* er rovdyr som suger ut kroppsvæske fra andre mindre dyr. 

Teger har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere hudskift (nymfestadier). Nymfene ligner mer og mer på de voksne (imago) for hvert hudskifte. 

## Systematisk inndeling

* Nebbmunner (Hemiptera)
** underorden **[[teger]]** (Heteroptera) 
*** gruppe **[[Cimicomorpha]]**
**** familie **[[Nabidae]]** 
***** slekten *Nabis*
****** **''Nabis flavomarginatus'' Scholtz, 1847**

## Kilder
* Coulianos, C.-C. 1998. *Annotated Catalogue of the Hemiptera-Heteroptera of Norway.*  Fauna Norwegia Ser.B 45 (1-2), side 11-39.

## Eksterne lenker
*
Einar Thomassen

**Einar Thomassen** (født 1951) er en norsk religionhistoriker og filolog som har forsket mye på gnostisisme.

Thomassen ble mag. art. ved Universitetet i Bergen i 1976 og tok en doktorgrad på Nag Hammadi-skriftene ved University of St Andrews i 1982. 

Han har hatt stillingen som professor i religionsvitenskap ved Institutt for arkeologi, historie, kultur- og religionsvitenskap, Universitetet i Bergen. Professor emeritus siden 2021.

Thomassen har forsket på områder som gnostisisme, Nag Hammadi-skriftene, senhellenistisk filosofi, sufisme, heresi og ortodoksi, ritualteori, filologi og hermeneutikk. 

Han har vært medforfatter på flere fagbøker samt oversatt flere til norsk, blant annet Judasevangeliet. Han har redigert bøkene *[[Gnostiske skrifter]]* og *[[Manikeiske skrifter]]* i serien Verdens hellige skrifter.

## Referanser


## Eksterne lenker
* Forsker på Judas (BA, 2006)
Redusert allmenntilstand

**Redusert allmenntilstand** er et begrep som betegner tilstanden til en pasient ved sykdom. Man kan si at allmenntilstanden er det inntrykket pasienten gir utfra observasjon. Det innebærer  forandring eller reduksjon av:
* Om vedkommende føler seg syk eller opplagt
* Om pasienten ser dårlig ut for andre
* Fysisk yteevne
* Mental konsentrasjonsevne
* Hudfarge (blekhet)
* Svetting / kaldsvetting
* Kroppstemperatur (feber)
* Naturlige kroppsfunksjoner, (appetitt, søvn, vannlating, avføring, menstruasjon)
* Væskebalanse
* Ernæringstilstand, vektendring

Sykdom og skader vil i varierende grad føre til redusert allmenntilstand. F.eks. kan et barn ha høy feber, men samtidig virke kvikt og opplagt. Allmenntilstanden er altså ikke redusert.

Legens inntrykk av allmenntilstanden vil ofte ha like mye å bety for avgjørelsen om innleggelse på sykehus eller ikke, som beskrivelsen av symptomer og tegn på tilstanden.

## Referanser
Østerås kjøpesenter

**Østerås Kjøpesenter** ligger på Østerås i Bærum.

Østerås kjøpesenter ble åpnet i 1968. Østerås kjøpesenter har 20 virksomheter under samme tak, samt vinmonopol, legesenter og treningssenter.

Butikkarealet er i dag på 6&nbsp;200 m². Betydelige investeringer er foretatt de senere årene. Senteret er både utvidet og bygd om i tre etapper. Det siste nye var introduksjonen selvbetjent vinmonopol. I 2003 ble det installert en heis fra første etasje til underetasjen.

Senteret var tidligere eid av Ragde Eiendom, en eiendomsutvikler som forvalter over 95&nbsp;000 m² næringslokaler. ShopIn overtok Østerås Kjøpesenter den 1. september 2007. ShopIn gikk konkurs i januar 2011 med en gjeld på 290 millioner kroner. En av dem som tapte penger i forbindelse med konkursen var John Carew.

## Eksterne lenker
* Hjemmesiden til Østerås senteret 
* Hjemmesiden til ShopIn
* Millionsmell for Carew
* Konkursboet til ShopIn
Christophe Le Mével

**Christophe Le Mével** (født 11. september 1980 i Lannion) er en fransk, tidligere profesjonell landeveissyklist. Han debuterte som proffsyklist i 2002 og syklet til og med 2008-sesongen for ProTour laget Crédit Agricole. Da laget ble lagt ned, gikk han over til Française des Jeux.

I 2005 vant han en etappe i Giro d'Italia, der han til slutt endte på 26.-plass. I 2009 endte han på en 10.-plass i Tour de France. Med det ble han den beste franskmannen i rittet foran sin lagkamerat i Française des Jeux Sandy Casar.

## Meritter

;2004
:3.-plass sammenlagt, Tour de l'Avenir
;2005
:19. etappe, Giro d'Italia
:2.-plass sammenlagt, Paris–Corrèze
;2009
:10.-plass sammenlagt, Tour de France
;2010
:Sammenlagt, Tour du Haut Var
::2. etappe
;2012
:4.-plass, Clásica de San Sebastián

## Referanser


## Eksterne lenker
* 
*
Ivar Brynildsen

**Ivar Brynildsen** (født 1959) var ansvarlig redaktør og daglig leder i avisa *[[Avisa Valdres|Valdres]]* fra 2011 til 2021. 

Brynildsen hadde de 30 årene før hatt forskjellige funksjoner i Østlandets Blad, Fredriksstad Blad, Nordstrands Blad og i Lokalavisene Oslo. Han var også ansvarlig redaktør og daglig leder i Lokalavisen Romerike som Orkla Media startet i 2005 og la ned i 2006.

## Referanser
Sisal

**Sisal** er en fiber fra en tropisk agaveplante (*Agave sisalana*) som har fått navn etter en havneby i Yucatán, Mexico. Den benyttes til tauverk og som bindegarn til kornband ved bruk av selvbinder, samt i dartskiver. Sisal benyttes til veving, fortrinnsvis til dørmatter og lignende produkter som er utsatt for sterk slitasje. Sisal er betydelig grovere enn jute og er tungt å arbeide med i vevstoler. Andre bruksområder for sisal er til produksjon av klesbørster og andre typer børster.

Sisal ble benyttet av Mexicos urfolk før Columbus kom til Amerika i 1492 og dyrkes i tropiske land som Brasil og Tanzania.

## Eksterne lenker
*
La Châtaigneraie

**La Châtaigneraie** er en kommune i departementet Vendée i regionen Pays de la Loire vest i Frankrike.

## Sport
Byen har vært startby i Tour de France, sist i 2005.

## Befolkningsutvikling
***Antall innbyggere i kommunen La Châtaigneraie***

## Referanser


## Eksterne lenker
* 
* Kommunedata INSEE
Liste over Bob Dylans opptredener i Norge

**Liste over Bob Dylans opptredener i Norge** er en liste over konserter i Norge med Bob Dylan.

* 9. juli 1981: Drammenshallen
* 10. juli 1981: Drammenshallen
* 30. juni 1990: Kalvøya-festivalen
* 28. juni 1991: Kalvøya-festivalen
* 29. juni 1995: Oslo Spektrum
* 18. juli 1996: Oslo Spektrum
* 19. juli 1996: Molde Jazzfestival
* 7. juni 1998: Norwegian Wood
* 19. mai 2000: Oslo Spektrum
* 24. juni 2001: Torget i Trondheim
* 26. juni 2001: Bergen
* 28. juni 2001: Langesund
* 7. april 2002: Oslo Spektrum
* 13. oktober 2003: Oslo Spektrum
* 18. oktober 2005: Oslo Spektrum
* 30. mars 2007: Oslo Spektrum
* 30. mai 2008: Viking Stadion
* 25. mars 2009: Oslo Spektrum
* 29. juni 2011: Koengen i Bergen
* 30. juni 2011: Oslo Spektrum
* 10. oktober 2013: Oslo Spektrum
* 11. juli 2014: Stavernfestivalen i Stavern
* 12. juli 2014: Odderøya Live i Kristiansand
* 1. oktober 2015: Oslo Konserthus
* 2. oktober 2015: Oslo Konserthus
* 3. oktober 2015: Oslo Konserthus
* 4. april 2017: Oslo Spektrum
* 29. juni 2019: Oslo Spektrum
* 25. september 2022: Oslo Spektrum

## Referanser
Paul Jewell

**Paul Steven Jewell** (født 28. september 1964 i Liverpool, England) er en tidligere engelsk fotballspiller og senere fotballmanager. Jewell spilte for fire engelske fotballklubber i årene 1982 til 1998, og han har siden 1998 vært manager for fire engelske fotballklubber, blant annet for Ipswich Town.

## Biografi
Paul Jewell begynte karrieren i Liverpool i 1982, men han spilte ingen obligatoriske kamper for klubben. I 1984 gikk han til Wigan og i 1988 til Bradford.

Han har vært manager i Bradford, Sheffield Wednesday, Wigan Athletic og nå Derby County. Jewell tok Bradford fra første divisjon og til Premier League i 1999. I Premier League slo de Liverpool i siste serierunde og laget beholdt plassen, men Jewell valgte likevel å gå til Sheffield Wednesday. Etter en sesong i Wednesday, gikk turen til Wigan. Den gang lå laget i Football League Two. I sin andre sesong i klubben rykket de opp til Football League One. I sesongen 2004/05 rykket Wigan for aller første gang opp i den øverste divisjonen. I deres første kamp i Premier League tapte dem 0&ndash;1 hjemme mot Chelsea. Da ble målet scoret på overtid av Hernan Crespo. 
Jewell førte laget til Ligacupfinalen i 2005 mot Manchester United der det ble stortap (0&ndash;4), men til tross for det, så hadde Wigan gjort en strålende debut på øverste nivå. 

Jewell trakk seg som manager i Wigan 14. mai 2007, dagen etter at laget hadde reddet plassen i ligaen. 

Jewell var linket til jobben som trener for  da Sven-Göran Eriksson ga seg. Han fikk ikke jobben, det var det Steve McClaren som gjorde. 

Etter at Derby County tapte 0&ndash;1 for Ipswich 28. desember 2008 trakk Paul Jewell seg som manager for klubben. Det var kamp nummer 50 for Jewell som manager for Derby. I en pressemelding fra klubben sto det: «*Paul har tatt beslutningen om å forlate klubben fordi han mener det tjener til klubbens beste. Det er med stor motvillighet at vi har godtatt avgjørelsen. Derby vil benytte anledningen til å takke Paul Jewell for innsatsen.*»

Jewell fikk ved nyttår 2011 jobb som trener for Ipswich Town, og fikk sparken i november 2012.

## Referanser


## Eksterne lenker
*
Anne Briand

**Anne Briand** (født 2. juni 1968 i Mulhouse) er en tidligere fransk skiskytter.

Under OL 1992 i Albertville, da skiskyting stod på kvinnenens øvelsesprogram for første gang, var hun med på å ta gull med det franske stafettlaget.

I 1995 ble hun verdensmester på sprintdistansen. Samme sesong gikk hun til topps i verdenscupen sammenlagt.

## Meritter
* **OL**
** 1992: Gull på stafetten
** 1994: Sølv på normaldistansen, bronse på stafetten
* **[[VM i skiskyting|VM]]**
** 1993: Sølv på stafetten
** 1995: Gull på sprinten, sølv på stafetten
** 1996: Sølv på stafetten
* **[[Verdenscupen i skiskyting|Verdenscupen sammenlagt]]**
** Vinner av verdenscupen sesongen 1994/95
** Annen plass i sesongen 1991/92
** To tredjeplasser (1992/93 & 1993/94)

## Referanser


## Eksterne lenker
* 
* 
* 
*  Resultatoversikt hos IBU
Bodil Cecilie Paus

**[[Bodil Cecilie Paus]]** (født 30. april 1979) er en norsk figurativ maler. Kunstuttrykket til Paus er i grenseland mellom figurativ kunst og pop art, som viser tradisjonelle motiver, ofte forenklet og med store rene flater, med lys og tekstur og stor romlighet. Bildene formidler harmoni, bryter noe med tradisjonell komposisjon, er stemningsfulle og personorienterte. Hun har en bevisst enkel fargebruk hvor enkeltelementer brytes ut og brukes som ansats for sterkere farger. En del av hennes bilder har store ensfargede flater som kan sammenlignes med bilder av Alex Katz. Andre bilder har likhetstrekk med David Hockney.

Paus har utdanning fra Oslo Kunstfagskole (1997&ndash;2000), Det statlige kunstakademi, avd billedkunst i St. Petersburg (2001) og Statens kunstakademi i Oslo (2005&ndash;).

Tidligere har Paus jobbet med akryl på lerret, men har gjort stadig mer arbeider med olje på lerret.

Bodil Paus er datter av maleren Arne Paus.

## Utstillinger
* 2002: Galleri H-11, Høvik, kollektiv utstilling
* 2004: Galleri Tonne, Oslo, kollektiv utstilling
* 2005: Galleri Gulden, Drammen, kollektiv utstilling
* 2006: «Summer Destruction Show», Statens kunstakademi, utstilling på Seilduken i Oslo.
* 2006: Frydenlunddagene, Aurdal, Arne Paus og Bodil Paus
* 2006: Galleri Kjeldsås, Oslo, kollektiv utstilling
* 2007: Galleri Sansenes Hus, Vestby, separatutstilling
* 2007: Verkensgården, Larvik, separatutstilling
* 2007: Munch-museet, Kunsthøgskolen i Oslo og GAD, kollektiv utstilling
* 2007: «Norwegen show», Obergeschoss Dritte Finger Rechts, Berlin, kollektiv utstilling
* 2008: Stenersenmuseet, Avgangsutstillingen 2008, Oslo, kollektiv utstilling
* 2008: Kunstverket, «Reality Bliss», Oslo, kollektiv utstilling
* 2009: Verkensgården, Larvik, separatutstilling
* 2009: Museet for Samtidskunst,«You Know These Days/Painted by Umbrellas», Oslo, kollektiv utstilling
* 2010:	 Galleri Bølgen, Larvik, kollektiv utstilling
* 2010:	Stenersenmuseet, Oslo, avgangsutstilling
* 2010: Bærum kulturhus, Sandvika, separatutstilling

## Eksterne lenker
* Kunstnerens hjemmeside
* Billedkavalkade fra «Summer Destruction Show» i Dagbladet
* ''Avgangsutstillingen 2008, Bachelorklassen ved Statens Kunstakademi''
* ''Mastertroika 2010'' 
* ''Et hakk bedre 2010''
Patrice Bailly-Salins

**Patrice Bailly-Salins** (født 21. juni 1964 i Morez) er en fransk tidligere skiskytter. Under OL 1994 på Lillehammer tok han bronse med det franske stafettlaget. 

I 1995 ble han verdensmester i sprintøvelsen, og kom på andreplass med det franske stafettlaget.
Han vant verdenscupen sammenlagt i 1994, og vant totalt seks verdenscuprenn i løpet av karrieren.

## Referanser


## Eksterne lenker
* 
* Resultatoversikt hos IBU
Sylvie Becaert

**Sylvie Becaert** (født 6. september 1975 i Lille) er en fransk tidligere skiskytter. Becaerts beste sesong var 2002/03, da hun kom på tredjeplass sammenlagt i verdenscupen og ble verdensmester på sprinten i VM i skiskyting 2003 i Khanty-Mansijsk.

Hun deltok i tre olympiske vinterleker for Frankrike, Vinter-OL 2002 i Salt Lake City, Vinter-OL 2006 i Torino og Vinter-OL 2010 i Vancouver. Under vinterlekene i Torino var hun med på det franske stafettlaget som gikk inn til bronse bak Russland og Tyskland. Under VM 2007 i Antholz var Becaert med på det franske laget som tok sølv. Under VM i skiskyting 2009 var hun med på det franske laget som vant mixed stafett.

## Referanser


## Eksterne lenker
*